Ræstur fiskur, garnatálg og epli. Kremsuppa við rosinum. Checkliste for læger ved ansættelse og bosættelse på Færøerne Arbejdsløshedkasse: AAK dækker ikke på Færøerne, men ved ophold under 6 måneder kan man dog opretholde medlemskab af AAK. Man skal samtidig så huske, senest 14 dage efter ansættelsesstart, at søge den færøske arbejdsløshedskasse om fritagelse for betaling, da der ved ophold over 6 måneder er en obligatorisk betaling til denne på 1,75% af indtægten. “ Ansøgning om fritagelse for betaling til ALS” (Arbeiðsloysiskipanin) fås ved henvendelse på tlf: 319550, eller skriftligt til adressen: Smyrilsvegur 20, boks 3022, FO 110 Tórshavn. Anciennitet fra AAK kan overføres til ALS, og omvendt, man skal bare bede om de relevante blanketter. Sygesikring Danskere der flytter til Færøerne har ret til ydelser efter den færøske sygesikringslov på lige fod med færinger. Alle betaler til den færøske sygesikring. Når man flytter hertil og har tilmeldt sig kommunen, vil betalingen ske automatisk. Sygesikringen dækker dog ikki udgifter til sygdom i forbindelse med udlandsrejser. D. v. s., at alle borgere med fast bopæl på Færøerne skal tegne en privat rejsesygesikring, når de opholder sig udenfor Færøerne. Adresse: Heilsutrygd, Boks 52, Stangavegur 53, 1 hædd, 700 Klaksvík. Tlf: 614000 Sygekassen Danmark: Medlemskab af dette gælder ikke på Færøerne, men man kan flytte sit medlemskab til grp. 8, der er billigere. Telefon: Det er ikke muligt at flytte sit abonnement med til Færøerne, men hvis man bor i en af sygehusets boliger, så er man på det lokale telefonnet, og telefonregningen fratrækkes lønnen. Tidsskrifter og abonnementer: De fleste kan flyttes med til Færøerne. FADL: Overenskomst er ikke underskrevet for studentervikarer på Færøerne, men der er lavet aftale omkring husleje, så studentervikarer betaler 85% af prisen for lægelejligheder, eller 500 kr. for et kollegieværelse. Ved ansættelse over 8 uger betales der endvidere 1500 kr. hver vej, for flytning af pensonlige ejendele. Dette svarer til prisen på en af postvæsenets euro-paller, kontakt dit lokale postkontor og husk kvittering. Flytning: Vær opmærksom på, at der skal udfyldes pakkeliste og blanket til det færøske toldvæsen, flyttefirmaet bør være behjælpelig med dette. Kontakt flere flyttefirmaer, da der er stor forskel i priserne. Flytning foregår oftest med container. Større personlige ejendele, der er under ½ år gamle bliver fortoldet ved ankomst til Færøerne, man kan dog derefter få refunderet den danske moms ved henvendelse til forretningen, hvor varen er købt. Der refunderes, mod regning, op til 25.000 kr. i flytteudgifter, hvis man er ansat mere end 6 måneder, og dette skal dække både til- og fraflytning. Der betales altid returbillet for lægen, og ved ansættelse over 3 måneder, tillige partner og børn. Tilmeld dig evt. også Eurobonus, da du får bonuspoints ved flytrejse til- og fra Færøerne. Kontakt dit rejsebureau. Folkeregister: Den danske folkeregisteradresse skal afmeldes på det lokale folkeregister. Ved ankomst til Færøerne skal man henvende sig til Tórshavnar kommune, Snarskivan, Postboks 32, FO-110 Tórshavn med sin nye adresse og legitimation. Derved registreres du som boende på Færøerne og får tilsendt p-nummer. Hvis man kun er midlertidigt på Færøerne, får man sit p-nummer ved at henvende sig til“ toll- og skatt”, telefon: 310260. Folkeskole: Der findes 6 folkeskoler i Tórshavn, og der er frit valg. Kontakt skolen direkte, eller ring til kommunen på tlf. 302010.